				 З А П И С Н И К

 Од ВОНРЕДНАТА СЕДНИЦА на Советот на Општината Битола одржана на ден 11.12.2025 година ( четврток).

	Вонредната седница се одржа во големата сала за седници на Советот на Општина Битола и почна со работа во 10:16 часот.
На вонредната седница присуствуваа 26 членови на Советот: Никола Гагоски, Александар Дракуловски, Ангела Здравковска, Мартин Ивановски, Александар Јаневски, Кети Јосифовска, Иле Кочишки, Драги Крстев, Марина Крстиќ, Димитар Кузмановски, Александра Лазаревска, Златко Лозановски, Наташа Марковска, Мусаи Фејзуловска Валдета, Љубе Никлески, Петар Николовски, Филип Поповски, Кире Ризески, Софија Ристевска Петрушева, Јадранка Павловска, Јована Спасеновска, Јагода Талевска, Стефан Тековски, Миле Трајковски, Александар Цветаноски и Иван Чулакоски.
На вонредната седница отсутни беа советниците: Снежана Василевска, Бојан Бојкоски, Илија Келепуровски, Гаврил Трајковски и Горан Велевски.
Конфликт на интереси по точката од дневен ред не пријави никој.
	Во отсуство на Претседателот на Совет на Општина Битола, Бојан Бојкоски, Вонредната седница ја отвори и водеше најстариот член на Советот на Општина Битола, Јагода Талевска, согласно Деловникот на Советот на Општина Битола .
На седницата присуствуваа гости од јавните средствата за информирање, претставници од општинската администрација: Стефани Н. Димовска, Наталија Стoјковска и секретарот на општина Битола, Борче Димитровски.

Врз основа на член 40 ст.1 од Законот за Локална самоуправа („Службен Весник“ бр.05/2002), член 28 од Статутот на Општината Битола („Службен гласник на Општината Битола“ бр.10/05, 17/08 и 08/19) и член 53 ст.1 од Деловникот на Советот на Општината Битола („Службен гласник на Општината Битола“ бр.15/05),  ја отвори Вонредната седница.

	 
Оправданоста за свикување на Вонредната седница беше прифатена од советници со 23 гласови ЗА.
За работа на Вонредната седница беше предложен и прифатен со (23 гласови  ЗА, 3 гласа ВОЗДРЖАНИ ) следниот 

           			     Д Н Е В Е Н    Р Е Д
1. Одлука за проширување на средствата на Буџетот на Општина Битола за 2025 година.

                                                               1.
	Петар Николовски збор. Сакам да го кажам моето мислење за неодговорното работење на Владата на  Република Македонија, затоа што еве сме сведоци како се става во прашање функционирање на образованието во нашата држава. Владата не размислила како нема доволно средтсва по општините низ нашата држава за плата за просветните работници. Ние оваа точка ќе ја поддржиме со една и единствена причина, образованието е столб на една држава. Без образование не можеме да градиме држава. Само барам појаснување како ќе се изведе се затоа што имаме информација дека на 15.12.2025 година, трезорот затвара дали ќе се стигне да се исплатат? Ова е уште еден доказ за неодговорното владеење  на оваа влада.
	Александар Цветаноски збор. Сакам да ја поздрава оваа одлука на Владата на Република Македонија, со која докажува дека се грижи за своите просветни работници, во рамките на законскиот предвиден рок. Оваа влада нема да се доведе во ситуација да ги остава вработените по јавни институции без месечен доход што беше пракса во владата на СДСМ.  
	Иван Чулакоски збор. Платите на образование се зголемени уште во март месец, оваа информација од претставниците на општинската администрација на координацијата вчера. Владата до пред неколку дена не знаеше дека ќе недостигаат средства на наменската сметка за да се израмни недостатокот и да се исплатат вработените во основното образование. Со ова не се гледа одговорно работење на владата. Сега Вонредна седница, зошто заради неодговорноста на Вашата влада, плус што за 5 дена од испратениот допис затвара трезорот и овде сме доведени пред свршен чин. Што ќе беше ако немаше доволен број членови, како што еве Претседателот на советот е отсутен. Ова не е за пофалба, напротив.
	Александар Дракуловски збор. Нема да прифатиме и нема да се согласиме со тврдењето дека не сме воделе грижа во минатото како владеачка коалиција за образованието, затоа што сме го докажале спротивното. Во 2017 година кога ја превземавме локалната самоуправа, основните и средните училишта беа во милионски долгови, за жал историјата еве се повторува. Се надевам дека се е договорено во трезор за просветните работници да ги добијат своите приходи навремено. 
	
Одлука за проширување на средствата на Буџетот на Општина Битола за 2025 година, беше ставена на гласање и усвоена со 26 гласа ЗА.

	

Вонредната Седница заврши во 10:30 часот.
Вонредната Седницата се снимаше на аудио касети и по нив се водат забелешки.
Вонредната Седницата ја обработи Васка Арсовска Цветаноски.

